# РЕПУБЛИКА БЪЛГАРИЯ

# lav4e Министерство на земеделието и храните

# Областна дирекция “Земеделие” Търговище

Одобрил: .........................................

**ДОНКО ДОНКОВ**

Директор ОД ”Земеделие” Търговище

### П Р О Т О К О Л

На 30.07.2024 г. в 09:30 часа Областна дирекция „Земеделие” Търговище на основание чл.24а, ал.1 от ЗСПЗЗ във връзка с чл.47б и следващите от ППЗСПЗЗ проведе **първа тръжна сесия** за стопанската 2024/2025 година за отдаване под наем и аренда на свободни земеделски земи от държавния поземлен фонд /ДПФ/, находящи се на територията на **област Търговище.**

Тръжната процедура беше открита със Заповед № РД 04-117/20.06.2024 г. на директора на Областна дирекция ”Земеделие” Търговище, обявена във вестник „Знаме” и изложена на видно място в сградата на Областна дирекция ”Земеделие” Търговище. Информация за имотите, включени в търга, беше изложена в дирекцията, на табло в Общинските служби по земеделие на територията на област Търговище и на интернет страницата на дирекцията.

Информация за земите от държавния поземлен фонд – обект на търга, подробно описани по землища, имоти, начин на трайно ползване, форма на отдаване, срок на предоставяне, начална тръжна цена, както и образци на документите по чл.47е, ал.2 от ППЗСПЗЗ, бе изложена в Областна дирекция ”Земеделие” Търговище.

Тръжната комисия бе назначена със Заповед № РД 04-125/29.07.2024 г. на директора на Областна дирекция ”Земеделие” Търговище в състав:

**Председател:** Калин Димов – главен юрисконсулт в ОД ”Земеделие” Търговище

**и членове:**

1. Боянка Боянова – главен експерт в ОД ”Земеделие” Търговище;

2. Биляна Рачева – юрисконсулт в ОД ”Земеделие” Търговище

и резервни членове:

* Мария Панайотова – началник общинска служба по земеделие гр. Търговище;
* Даниела Маркова – старши експерт в ОД ”Земеделие” Търговище.

В деня и часа, определени за провеждането на тръжната сесия, председателят и членовете на комисията провериха присъствието на кандидатите чрез попълване на присъствен лист, който е неразделна част от протокола.

Участниците се легитимираха с представяне на лични карти и/или нотариално заверени пълномощни, в случаите, при които участват в търга чрез пълномощници.

При проверката се установи, че всички участници са налице, поради което председателят обяви тръжната процедура за открита.

Кандидатите бяха уведомени, че съобразно извършената на основание чл. 47в, ал. 3 от ППЗСПЗЗ служебна проверка на обстоятелствата по чл. 47в, ал. 1, т. 1, 3 – 6 от ППЗСПЗЗ, всички отговарят на нормативните изисквания. Служебно са проверени и обстоятелствата по чл. 47в, ал.1, т. 11 и т. 12, чл. 47в, ал. 4, т. 1, т. 2 /относно регистрираните правни основания/ и т. 3 и т. 4 от ППЗСПЗЗ.

Председателят разясни на участниците, че на основание чл. 47в, ал. 3 от ППЗСПЗЗ обстоятелствата по чл. 47в, ал. 1, т. 2, 7 - 9 се удостоверяват с декларация, а обстоятелството по т. 10 и ал. 4, т. 5 се установява при проверка на документа за самоличност или нотариално завереното пълномощно. С декларация се удостоверяват и обстоятелствата относно отглежданите култури по чл. 47в, ал. 4, т.1 и т. 2 от правилника.

Кандидатите бяха уведомени, че при отваряне на пликовете комисията ще разгледа приложените от тях документи, както и справките от извършените служебни проверки и ще се произнесе поотделно по допустимостта на участниците в провежданата тръжна процедура.

След проверка целостта на пликовете, комисията пристъпи към поетапното им отваряне.

При разпечатване на плик с документи, вх. № ПО-05-34/24.07.2024 г. на И. Ф. М., ЕГН \*\*\*\*\*\*\*\*\*\* беше установено, че същият подава заявления – оферти за отглеждане на едногодишни полски култури и многогодишни фуражни култури – житни, бобови и техните смеси, за изхранване на животни. Според разпоредбата на чл. 24а, ал. 1 от ЗСПЗЗ земеделски земи от държавния поземлен фонд се отдават под наем или аренда чрез търг на физически лица с постоянен адрес на територията на общината по местонахождение на имотите, обект на търга, които са собственици или ползватели на животновъдни обекти, находящи се на територията на общината по местонахождение на имотите, обект на търга, или развиват стопанска дейност на територията на общината по местонахождение на имотите, обект на търга, при условия, по ред и цени, определени в правилника за прилагане на закона. Съгласно чл. 47в, ал.1, т. 10 и т. 12 от ППЗСПЗЗ право на участие търга имат физически лица, които: са с постоянен адрес на територията на общината по местонахождение на имотите - обект на търга - при кандидатстване на физически лица /чл. 47в, ал. 1, т.10 от ППЗСПЗЗ/ и са собственици или ползватели на животновъдни обекти, намиращи се на територията на общината по местонахождение на имотите - обект на търга, или развиват стопанска дейност на територията на общината по местонахождение на имотите - обект на търга /чл. 47в, ал. 1, т. 12 от ППЗСПЗЗ/. В тази връзка изискванията постоянния адрес на кандидата, адреса на животновъдния обект и местонахождението на имотите, обект на търга, за които са подадени заявления – оферти, да са в една и съща община следва да са налични кумулативно. В случая, кандидатът И. Ф. М. е с постоянен адрес: гр. Т., общ. Търговище, кв. „Запад“ бл. \*, вх. \*, ап. \*, а описания в заявленията - оферти животновъден обект с № 38323900\*\* е с адрес с. К\*, общ. А.

Тъй като двата адреса са в различни общини /общ. Антоново и общ. Търговище/, поради неспазване на изискванията на чл. 24а, ал. 1 от ЗСПЗЗ и чл. 47в, ал.1, т. 10 и т. 12 от ППЗСПЗЗ и на основание чл. 47к, ал. 2, т. 5 от ППЗСПЗЗ комисията реши:

НЕ ДОПУСКА до участие в провежданата тръжна процедура И. Ф. М., като внесените от страна на кандидата депозити следва да бъдат възстановени.

При отваряне плик с документи, вх. № ПО-05-30/22.07.2024 г. на „А\*“ ООД, ЕИК 201569\*\*\* комисията установи, че дружеството подава заявления – оферти за отглеждане на едногодишни полски култури и многогодишни фуражни култури – житни, бобови и техните смеси, за изхранване на животни. Чл. 47в, ал. 4, т. 3 от ППЗСПЗЗ поставя изискване кандидатите да са собственици или ползватели на животновъдни обекти, регистрирани в ИИС на БАБХ, и на селскостопански животни, заявени за подпомагане през предходната година в ИСАК.

С писмо от ОД „Земеделие“ Търговище, изх. № РД-12-02-647/25.07.2024 г. до ОД на ДФЗ – Търговище е изпратен списъка с лицата, подали документи за участие в настоящата тръжна процедура, като е изискана информация кои от тези лица са собственици или ползватели на животновъдни обекти, регистрирани в ИИС на БАБХ, и на селскостопански животни и кои от тези животни са заявени за подпомагане през предходната 2023 година в ИСАК.

С писмо от ОД на ДФЗ – Търговище, вх. № РД-12-02-647/26.07.2024 г. ОД „Земеделие“ Търговище е уведомена за лицата, които са заявили схеми за подпомагане за обвързани с производството директни плащания за животни през 2023 г. Видно от предоставената информация „А\*“ ООД не е сред тези лица.

Поради факта, че отглежданите от кандидата животни не са заявени за подпомагане през предходната 2023 година в ИСАК, т.е. не са спазени разпоредбите на чл. 24а, ал. 1а, т.1, б. „в“ от ЗСПЗЗ и на чл. 47в, ал. 4, т. 3 от ППЗСПЗЗ и на основание чл. 47к, ал. 2, т. 5 от ППЗСПЗЗ комисията реши:

НЕ ДОПУСКА до участие в провежданото административно производство „А\*“ ООД, като внесените от страна на кандидата депозити следва да бъдат възстановени.

При разпечатване на плик с документи, вх. № ПО-05-38/24.07.2024 г. на „Ф\* 2013“ ЕООД, ЕИК 202761\*\*\* беше установено, че същият подава заявления – оферти за отглеждане на зеленчуци и трайни насаждения от физически лица или еднолични търговци на възраст до 40 години. Разпоредбите на чл. 24а, ал. 1а, т.1, б. „д“ от ЗСПЗЗ и чл. 47в, ал. 4, т. 5 от ППЗСПЗЗ се отнасят само за физически лица или еднолични търговци. Тъй като кандидатът е еднолично дружество с ограничена отговорност, не е спазено изискването на горецитираните норми на ЗСПЗЗ и правилника по прилагането му. На основание чл. 47к, ал. 2, т. 5 от ППЗСПЗЗ комисията реши:

НЕ ДОПУСКА до участие в провежданото административно производство „Ф\* 2013“ ЕООД, като внесените от страна на кандидата депозити следва да бъдат възстановени.

С отваряне на плик с документи, вх. № ПО-05-40/24.07.2024 г. на П. Р.В Б., ЕГН \*\*\*\*\*\*\*\*\* комисията установи, че подадените заявления – оферти са по чл. 24а, ал. 1 от ЗСПЗЗ, а не по чл. 24а, ал. 1а, т.1 , букви от „а“ до „д“ от закона, каквито следва да бъдат заявленията – оферти за първа тръжна сесия за 2024/2025 година.

С оглед направените служебни проверки е установено, че кандидата не отговаря на никое от изискванията на чл. 47в, ал. 4 от ППЗСПЗЗ.

Съобразно изложеното и на основание чл. 47к, ал. 2, т. 5 от ППЗСПЗЗ комисията реши:

НЕ ДОПУСКА до участие в провежданото административно производство П. Р. Б., като внесените от страна на кандидата депозити следва да бъдат възстановени.

При разпечатване на плик с документи, вх. № ПО-05-28/19.07.2024 г. на „Л\* 1987“ ЕООД, ЕИК 205898\*\*\* беше установено, че дружеството подава заявления – оферти за отглеждане на едногодишни полски култури и многогодишни фуражни култури – житни, бобови и техните смеси, за изхранване на животни. В никое от заявленията не е описан номер и местонахождение на животновъден обект.

Съобразно извършените служебни проверки юридическото лице не е собственик или ползвател на животновъден обект и на селскостопански животни.

Същото притежава сертификат за биологично производство, валиден към датата на провеждане на настоящия търг.

По време на заседанието управителят на дружеството – Владимир Петров Лазаров, заяви, че не е попълнил правилните заявления – оферти.

Тъй като дружеството е подало заявления – оферти по чл. 24а, ал. 1а, т. 1, буква „в“ от ЗСПЗЗ, а не такива по чл. 24а, ал. 1а, т. 1, буква „г“ от ЗСПЗЗ и на основание чл. 47к, ал. 2, т. 5 от ППЗСПЗЗ комисията реши:

НЕ ДОПУСКА до участие в провежданото административно производство „Л\* 1987“ ЕООД, като внесените от страна на кандидата депозити следва да бъдат възстановени.

Всички останали кандидати, чиито пликове бяха разпечатани, бяха приложили документите, визирани в чл.47в, ал.1 и чл. 47з от ППЗСПЗЗ и бяха допуснати до участие в търга.

При разглеждане на документите на Н. Г. Ц., вх. № ПО-05-33/24.07.2024 г. беше констатирано, че са подадени 2 броя заявления – оферти по чл. 24а, ал. 1а, т. 1, б. „а“ от ЗСПЗЗ за отглеждане на зеленчуци: за поземлен имот с идентификатор 54208.8.26 и поземлен имот с идентификатор 54208.8.39, находящи се в землището на с. Осиково, общ. Попово, обл. Търговище. При изчитането им комисията установи, че не е попълнен вида култура, който лицето поема ангажимента да създаде върху имотите, а това е задължителен реквизит от заявлението.

Съгласно чл. 47и, ал. 3 от ППЗСПЗЗ участниците нямат право да правят допълнения и изменения в подадените оферти.

Съобразно гореизложеното комисията счита подадените 2 заявления – оферти за невалидни.

След разглеждане на заявленията - оферти и подреждането им в зависимост от размера на предложената цена за всеки от имотите – обект на търга, комисията обяви на присъстващите класираните на първо и второ място кандидати и останалите предложения, описани подробно в Приложение № 1, което е неразделна част от настоящия протокол.

На основание чл.47н от ППЗСПЗЗ протоколът подлежи на обжалване в 14–дневен срок пред районния съд. Жалбите се подават чрез Областна дирекция "Земеделие" Търговище.

На основание чл. 47ч, ал. 1 и ал. 2 от ППЗСПЗЗ в случай на обжалване на протокола от проведения търг по съдебен ред договорите за аренда ще се сключват за срок до произнасяне по жалбата с влязло в сила решение. Земите ще могат да се ползват само за отглеждане на едногодишни полски култури освен в случаите, когато са заети с трайни насаждения. Решението на съда ще се изпълнява след изтичане на стопанската 2024/2025 година.

**КОМИСИЯ:**

Председател: /П/

/К. Димов/

Членове: 1/П/

/Б.Боянова/

2/П/

/Б.Рачева/